مەحموود مەلیجی

مەحموود مەلیجی () ئەکتەرێکی ناوداری میسرە لە ساڵی ١٩١٠ لە شاری قاھیرە لە دایک بووە و ساڵی ١٩٨٣ لە تەمەنی ٧٣ ساڵیدا کۆچی دوایی کردووە. لە ساڵی ١٩٣٩ لەگەڵ ژنە شانۆکاری میسری (عەلەویە جەمیل) ھاوسەرگیریان کردووە. زۆر ناسراوە بە رۆڵی کەسایەتی بەدکار و پیاوخراپ لە سینەمای میسریدا.

بنەماڵەی ھونەرمەند لە ئەسڵدا ھی گوندی (مەلیج) ن لە پارێزگای منوفیە. بە گوێرەی ژنە نووسەری میسری (دورریە محەممەد عەونی) مەحموود ملیجی لە بنەڕەتدا کوردە.

سەرەتاکانی مەحموود مەلیجی لە ھونەردا بە رۆڵی بچووک بووە لە سەر شانۆکانی ئەوسادا، یەکەم فیلمی سینەمایی کە رۆڵی تێدا بینی ساڵی ١٩٢٧ بوو بە ناوی (ماچێک لە بیابان). لە تەمەنی کارییدا مەلیجی لە نزیکەی ٣١٨ فیلمدا بەشدار بووە بە رۆڵی جیاجیا. ھەروەھا لە دەیان سیریالی تەلەفزیۆنی و شانۆگەرییدا نمایشی کردووە.

 سەرچاوەکان 


پۆل:لەدایکبووانی ١٩١٠
پۆل:مردووانی ١٩٨٣
پۆل:سیناریۆنووسەکانی سەدەی ٢٠ەم